alexandrainst/scandi-wiki huggingface dataset:
William Fichtner

William Edward «Bill» Fichtner  (født 27. november 1956 i Long Island i New York, er en amerikansk skuespiller. 

Fichtner startet sin karriere i såpeoperaen As The World Turns. Han fikk gjennomslag som skuespiller etter roller i Malcolm X (1992), Quiz Show (1994) og Strange Days (1995). Etter å ha gjort en stor rolle som «Kent» i Contact (1997), økte hans popularitet. William Fichtner har også vært med i TV-serien Prison Break, som FBI-agenten Alex Mahone.

Filmografi

Referanser

Eksterne lenker 
 
 
 William Fichtner hos official Contact movie
 Random Roles hos Onion A.V. Club

Skuespillere fra USA
Personer fra Erie County i New York
Personer fra East Meadow i New York
Fødsler i 1956
Aslaug Holm

Aslaug Holm (født 1965 på Smøla) er en norsk dokumentarfilmskaper.

Hun var klipper og fotograf på Heftig og begeistret. I 2006 var hun regissør og fotograf for Oljeberget, en dokumentarfilm om Jens Stoltenberg. Produsent var hennes ektemann Tore Buvarp, som hun driver produksjonsselskapet Fenris Film med. Hun ble tildelt Amandakomiteens Gullklapper under Amandaprisen 2007.

I 2008 begynte hun på Brødre, en dokumentarfilm som i syv år skildrer det tette forholdet mellom Aslaug Holm og Tore Buvarps to sønner Markus og Lukas Buvarp Holm fra de er henholdsvis 9 og 6 år. Filmen hadde premiere 20. mars 2015. For filmen vant hun Amandaprisen 2015 i klassen beste regi. I tillegg var hun nominert i klassen beste klipp for sammen med Anders Teigen og Hilde Bjørnstad, mens filmen var nominert til beste dokumentarfilm. 
Hun ble også nominert til Kanonprisen 2015 i klassene beste regi og beste klipp for filmen.

Sammen med Sigve Endresen regisserte hun filmen Generasjon Utøya som hadde premiere i 2021. I filmen følger de fire unge kvinner som overlevde massedrapene på Utøya og som har valgt å fortsette sitt politiske engasjement. Filmen ble tildelt Human-prisen i 2021 og ble nominert til Amandaprisen 2021 i klassene beste norske kinofilm og beste dokumentarfilm.

Referanser

Eksterne lenker 
 
 

Norske filmregissører
Norske filmfotografer
Norske filmklippere
Personer fra Smøla kommune
Amandakomiteens Gullklapper
Amandaprisen 2007
Amandaprisen 2015
Amanda for beste regi
Joan Capdevila

Joan Capdevila Méndez (født 3. februar 1978 i Tárrega i Lérida i Spania) er en tidligere spansk fotballspiller. Capdevila spilte vanligvis venstreback. Hans første klubb var UE Tàrrega.

Sesongen 2007/2008 nådde han med Villarreal andreplass i den spanske eliteserien, sammen med lag som FC Barcelona, Atlético de Madrid og Valencia CF. Klubben kvalifiserte seg dermed også til Mesterligaen.

Landslagskarriere 
Capdevila har spilt for det spanske herrelandslaget 17 ganger. Første gang var den 16. oktober 2002 i en vennskapskamp mot Paraguay i Logroño i La Rioja i Spania som endte 0-0. 17. november 2007 skårte han sitt første mål i internasjonal sammenheng i en landslagskamp mot Sverige på Estadio Santiago Bernabéu. 
Han ble utvalgt av landslagstrener Luis Aragonés til å spille for Spania under EM i Østerrike og Sveits 2008.

29. juni 2008 ble Capdevila sammen med resten av sitt lag europamester etter seier i finalen mot Tyskland. To år senere ble han verdensmester under VM i fotball 2010.

OL-medaljer 
  2000  Sydney - Sølv i fotball, menn  Spania

Referanser

Eksterne lenker 
 

Spanske fotballspillere
Europamestere i fotball
Medaljevinnere under Sommer-OL 2000
Deltakere for Spania under Sommer-OL 2000
Fotballspillere under Sommer-OL 2000
Spillere i Fotball-EM 2004
Spillere i Fotball-EM 2008
Spillere i Fotball-VM 2010
Fotballspillere for RCD Espanyol
Fotballspillere for Atlético Madrid
Fotballspillere for Deportivo de La Coruña
Fotballspillere for Villarreal CF
Fotballspillere for SL Benfica
Personer fra provinsen Lleida
Verdensmestere i fotball
Olympiske medaljevinnere i fotball
Arcon

Foreningen Arcon er en medlemsorganisasjon for spillinteresserte i Norge. Årlig arrangerer foreningen spillfestivalen med samme navn, som har blitt arrangert på Blindern i Oslo hvert år siden 1984. I 2009 ble arrangementet flyttet til Sogn videregående skole, og i 2014 til Kongshavn videregående skole. Festivalen pleier å vare fra fredag morgen til søndag ettermiddag og foregå siste helg i juni. Arcon arrangerer også jevnlig treff hvor medlemmene samles for å dyrke hobbyen sin. Disse varer ofte en ettermiddag eller to og blir derfor kalt «Mini-Arcon».

På festivalene spilles alle slags brettspill, rollespill, miniatyrspill og samlekortspill. Brettspillene er tradisjonelt av den mer kompliserte typen og gjengangere er bl.a Axis and Allies, Roborally, Junta, Diplomacy og Settlers.

Foreningen Arcon er medlem av Hyperion.

Eksterne lenker
Festivalens nettsider
Oversikt over alle avholdte festivaler

Spillforeninger
Festivaler i Oslo
Etableringer i 1984
Særfradrag

Særfradrag finnes i det norske skattesystemet i to versjoner: Særfradrag for alder, uførhet og lettere nedsatt ervervsevne og særfradrag for store sykdomsutgifter. Tallene under gjelder for inntektsåret 2010. Vedtak om særfradrag er en det av Stortingets årlige budsjettbehandling. Tallene justeres vanligvis i tråd med  levekostnadsindeksen.

Dersom en skattyter oppfyller vilkårene for særfradrag for alder, uførhet og lettere nedsatt ervervsevne, kan vedkommende fradragsføre 19 368 kroner i alminnelig inntekt.

Den som har store utgifter i tilknytning til sykdom, minst 9 180 kroner per år, kan i enkelte tilfeller fradragsføre disse i alminnelig inntekt. Fradragsretten forutsetter blant annet at det er en årsakssammenheng mellom sykdommen og de kostnadene som det kreves fradrag for. Legeattest, kvitteringer og bilag må kunne bli fremlagt som dokumentasjon.

Helse
Norske skattefradrag
Ulla-Mari Brantenberg

Ulla-Mari Brantenberg (født 28. april 1947 i Porsgrunn) er en norsk glasskunster og en pioner innen norsk glasskunst. 

Brantenberg er utdannet ved Statens håndverks- og kunstindustriskole i Oslo, Kunsthåndverksskolen i København samt Riksglasskolan i Orrefors. Hun har tilleggsutdannelse fra Instituttet for Kunst og Uttrykksterapi, NIKUT, i Oslo 1995-1999.

Hun tok initiativet til den  første studio glasshytta i Norge på Frysja i Oslo i 1978 og arbeidet der til 2015. I 2016 etablerte hun ny glasshytte i Glasslåven på Granavollen, Gran på Hadeland. Da hun startet opp i 1978 ble hun særlig kjent for sine frihånds blåste drikkeglass, fat og skåler. Hun arbeider deretter med glasset i mange teknikker og i ulike områder, som store utsmykkinger i store flater og i mer skulpturelle former.  Hennes arbeider befinner seg blant annet i Kunstindustrimuseet, Nordenfjeldske Kunstmuseum, Vestlandske Kunstmuseum, Skimuseet i Holmenkollen i Oslo, Det Norske teateret i Oslo, Munkvold Alder og sykehjem i Trondheim, Hovedbiblioteket i Trondheim,  Victoria and Albert Museum i London og EPCOT-senter i USA.

Hun har også gitt flere konserter og deltatt på to plateinnspillinger. Hun deltok også med scenografi i glass, sang og bevegelse i koreograf Sølvi Edvardsens – Memento Mori – Det Norske Teater 2006. Brantenberg har også undervist barn og unge i tegning, stemme og bevegelse.

Brantenberg var med på å starte Tidsskriftet Kunsthåndverk og arbeidet i redaksjonen 1979–1984. Hun er medforfatter av den første læreboken om studioglasskunst – Glasshåndverk – fra forlaget Yrkeslitteratur 2009.

Utsmykkinger 
 Det Norske Teater – Se og bli Sett – fondvegg scene 2, Oslo 1985
Fem historier - Tittebokser - Barneavdelingen hovedbiblioteket i Trondheim 1986
Reisen tok 7 år - Installasjon - Resspesialisterna Malmø, Sverige 1987
 Lysekrone – Konglen – i Kulturhuset Banken i Lillehammer til OL i 1994 (LOC)
Nordre Ål kirke - to lysbærere på hver side av alteret,  Lillehammer 1994
 Møglestu Videregående skole –Fiskestimet-Lillesand 1996
 Munkvold alder og sykehjem - Blått Lys -,Trondheim 2004
Kjelsås Skole - Melkegangen - mosaikk. Et samarbeid med elever, Anna Liisa Silenti og Randi Eilertsen 2007
 Kjelsås Skole - to drikkefontener - blå betong, glass, tre og kopper. Et samarbeid med elevene og Anna Liisa Silenti 2008
Skimuseet i Holmenkollen – Brelys - fond vindu,  Oslo 2010
Dronning med slep - lysekrone - Hotel Voksenåsen 2011
 DNB hovedbygg i Bjørvika - Flower Marked - 6 lysekroner blåst og formet på frihånd, Oslo 2012
Ponte verre - stein og glass, ute - Black Box Gjøvik 2012

Utmerkelser 
Oslo By's Kunstnerpris 1999

I 2008 ble Brantenberg utnevnt til kommandør av St. Olavs Orden. 

I 2088 ble hun også tildelt Anders Jahres kulturpris.

Steenbergprisen 2019

Referanser

Eksterne lenker
 Ulla-Mari Brantenberg - Store norske leksikon
 Ulla-Mari Brantenberg - Norsk kunstnerleksikon
 Ulla-Mari Brantenberg - Glasslåven kunstsenter 

Norske glasskunstnere
Mosaikkunstnere
Anders Jahres Kulturpris
Kommandører av St. Olavs Orden
Personer fra Porsgrunn kommune
Bredbyn

Se også Bredbyn (Krokoms kommun).

Bredbyn er et tettsted i Örnsköldsvik kommune i Västernorrlands län i landskapet Ångermanland i Sverige. I 2010 hadde tettstedet  innbyggere.

Bredbyn huser Anundsjö sockens kirke, Anundsjö kirke. Tettstedet var tidligere et municipalsamhälle. Bredbyn er et villasamfunn som ligger ved Moälven, rundt førti kilometer nordvest for Örnsköldsvik og 10 kilometer vest for Mellansel. Tettstedets største arbeidsgiver er Polarbröd AB, som har et bakeri i utkanten av Bredbyn. 

Sagavägen går forbi Bredbyn, og Norra stambanans spor er lagt litt sør for tettstedet. Tidligere kunne reisende herfra bruke Anundsjö stasjon, men Mellansel stasjon som ligger på Stambanan genom övre Norrland har overtatt den rollen.

Etymologi 
Fra 1535 er skrivemåten kjent Breby og fra 1542 Bredbyn. Prefikset er adjektivet bred i betydningen geografisk omfang, mens suffikset by viser til en gruppe gårder.

Befolkningsutvikling

Referanser 

Tettsteder i Västernorrlands län
Örnsköldsvik kommune
Maurice Parry

Maurice Parry (født 7. november 1877 i Oswestry, død 24. mars 1935) er en tidligere walisisk fotballspiller. Han spilte som en defensiv midtbanespiller.

Parry spilte i Newtown, Long Eaton Rangers, Leicester Fosse (som i 1919 ble til Leicester), Loughborough og Brighton før han ble hentet til Liverpool av manager Tom Watson i mars 1900. Han fikk sin debut 13. oktober samme år i hjemmekampen på Anfield mot Bolton i en kamp Liverpool vant 2 – 1 foran 12 000 tilskuere. Hans første mål kom først 1. april 1904 i bortekampen mot Everton på Goodison Park uten at det hjalp de røde idet Everton vant 5 – 2. Han fikk totalt 222 kamper for klubben, og scoret 4 mål i løpet av denne perioden.

Han ble værende i klubben frem til 1909 da han sammen med Alex Raisbeck skrev under for Partick.

Senere ble han trener for blant annet Barcelona, Eintracht Frankfurt, 1. FC Köln. Han returnerte senere tilbake til Liverpool som en del av trenerteamet.

Han døde i Bootle i 1935.

Statistikk

Kamper 
Liverpool
 1900-1909: Ligakamper - mål: 207 kamper - 4 mål.
 1900-1909: Totalt kamper - mål: 222 kamper - 4 mål.

Medaljer 
 1905/1906: Ligamester 1. divisjon.

Se også 
 Statistikk om Liverpool FC.

Referanser

Eksterne lenker 
 Profil på LFChistory.net

Walisiske fotballspillere
Fotballspillere for Leicester City FC
Fotballspillere for Brighton & Hove Albion FC
Fotballspillere for Liverpool FC
Personer fra Shropshire
Wahl

{{Infoboks geografi
| navn = Wahl
| navn2 = Wal| land = Luxembourg
| bilde = Buschrodt.jpg
| bildetekst = Buschrodt i Wahl kommune.
| kart = Map Wahl.PNG
| karttekst = 
| flagg =
| våpen = coat_of_arms_wahl_luxbrg.png
| kanton = Redingen
| status = Kommune
| areal = 19.74
| befolkning = 951
| befolkningsår = 2016
| ordførernavn = 
| ordførerparti = 
| posisjonskart = Luxembourg
| breddegrad = 49.8333
| lengdegrad = 5.9
}}Wahl''' (luxembourgsk: Wal; fransk: Wahl'') er en kommune og et tettsted i Luxembourg.  Kommunen, som har et areal på 19,74 km², ligger i kantonen Redingen. I 2005 hadde kommunen 748 innbyggere.

Referanser

Eksterne lenker 
 

Kommuner i Luxembourg
Grosbous

Grosbous (luxembourgisk: Groussbus; tysk: Grosbous) er en kommune og et tettsted i Luxembourg.  Kommunen, som har et areal på 20,11 km², ligger i kantonen Redingen. I 2005 hadde kommunen 772 innbyggere.

Referanser

Eksterne lenker 
 

Kommuner i Luxembourg
Salomo-ordenen

Salomo-ordenen var en etiopisk orden. Den ble innstiftet som egen orden i 1930, men går tilbake til den eldre Salomos segls orden. Denne ordenen ble innstiftet i 1874, men ble delt under  Haile Selassies regentskap.

Inndeling
Salomo-ordenen ble hovedsakelig tildelt andre lands fyrster og statsoverhoder, men også medlemmer av Etiopias keiserlige familie. Ordenen hadde én grad, omtalt som storkors.

Insignier
Ordenskjedet hadde 44 ledd av davidsstjerner, der elleve bar en inskripsjon som betyr «vår Gud, vår styrke, vår beskytter». Ordenstegnet er opphengt i et ledd bestående av Judas løver som holder en davidsstjerne, det hele med Etiopias keiserkrone over. Ordenstegnet har to ovale felt med bibelske motiver innenfor palmekranser. Den ene av ovalene illustrerer «Etiopia skal i hast rekke ut sine hender til Gud» fra Salmenes bok 68. Den andre illustrerer møtet mellom dronningen av Saba møter kong Salomo. Ordenstegnet kunne være opphengt i et grønt ordensbånd i stedet for i kjede.

Ordensstjernen består av en davidsstjerne belagt med kors.

Norske innehavere
Kong Haakon VII var innehaver av storkors av Salomo-ordenen.

Referanser

Eksterne lenker 
 The Imperial Orders and Decorations of Ethiopia 

Etiopiske ordener
Utmerkelser etablert i 1930
Bjørvikatunnelen

Bjørvikatunnelen er den nest vestligste delen av Operatunnelen, en motorvei-tunnel på  under Oslo sentrum. Den binder sammen delene Festningstunnelen i vest med Ekebergtunnelen i øst. Hensikten med tunnelen er å flytte trafikken vekk fra Bjørvika og Gamlebyen, og frigjøre arealet der E18 gikk og som okkuperes av Bispelokket, trafikkmaskinen ved Oslo S der Bispegata og Nylandsveien i dag møtes.

Østgående løp ble åpnet 26. april 2010 og Vestgående løp ble åpnet 20. september 2010.

Tunnelen knytter Festningstunnelen ved Havnelageret i den ene enden med Ekebergtunnelen og Mosseveien ved Sørenga i den andre enden. Den er på  meter, hvorav 675 meter er bygget som senketunnel satt sammen av prefabrikkerte seksjoner. Medregnet tilførselsveier, av- og påkjøringsramper og lignende er den totale veilengden ca. 8 000 meter. Taket av tunnelen ligger ti meter under havoverflaten, i gjennomsnitt.

Ventilasjonen i øst sikres av fire 40 meters høye luftetårn plassert to og to på Sørenga, det ene paret på sporområdet til Østfoldbanen og det andre paret nærmere sjøen. I vest ventileres Bjørvikatunnelen gjennom Festningstunnelen, som har egne luftetårn på Filipstad.

Byggingen startet 15. august 2005. Østgående løp åpnet 26. april 2010, vestgående åpnet for trafikk 20. september 2010 kl. 05.30. Den ble offisielt åpnet av Kong Harald den 17. september 2010. Tunnelen finansieres delvis av Staten, delvis av Oslo kommune og delvis av bompenger fra Fjellinjen. Hele Bjørvikaprosjektet koster 5,9 mrd. kr, inkludert nytt bygatenett.

Hele tunnelen ble åpnet i 2010, men av- og påkjøringsveiene ved Havnelageret ble ikke ferdige før i mars 2012.

Senketunnelen er sammensatt av seks elementer som er 112 meter lange, 27 meter brede og 10 meter høye. Under byggingen hadde elementer endevegger som sørget for at vannet ble holdt ute til de var sammenkoblet.

Utviklingen i retning av et stadig tettere nett av tunneler under Oslo har blitt kritisert av eksperter på veisikkerhet som mener det legger grunnlag for store brannulykker.

Bjørvikatunnelen ble tildelt Betongtavlen i 2011.

Se også
Veitunneler i Norge
Undersjøiske veitunneler i Norge

Referanser

Eksterne lenker 
 Vegvesenets sider om prosjektet

Veitunneler i Oslo
Undersjøiske tunneler i Norge
Tunneler på E18 (Norge)
Bjørvika
Veier i bydel Gamle Oslo
Tunneler åpnet i 2010
2010 i Norge
Betongtavlen
Fylkesvei 1128

Fylkesvei 1128 går mellom Liløkka og Rød i Hvaler kommune. Veien er 1,3 km lang.

Frem til 2019 hadde veien betegnelsen fylkesvei 491.

Kommuner og knutepunkter

Endepunkt Liløkka

Referanser

Eksterne lenker 
 Vegvesenets vegkart 
 

Fylkesveier i Viken
Veier i Hvaler
For en gal, gal, gal, gal verden

For en gal, gal, gal, gal verden (originaltittel: It's a Mad, Mad, Mad, Mad World) er en amerikansk krim-komedie fra 1963 regissert av Stanley Kramer. Hovedrollene spilles av Spencer Tracy, Milton Berle, Sid Caesar, Jonathan Winters, Mickey Rooney, Buddy Hackett, Buster Keaton med flere.

Handling 
En gruppe mennesker blir vitne til en bil som i rasende fart kjører av veien. Når de tar seg frem til ulykkesplassen får de, av den hardt skadede føreren, rede på at en stor sum penger er gjemt i en fornøyelsespark i by kalt Santa Rosita. Denne opplysningen utløser en vanvittig jakt på pengene der det gjelder å komme først frem til målet. Alle finner pengene, som så går tapt etter en mengde dramatiske hendelser i slap-stick-stil.

Om filmen 
Filmen fikk brukbare kritikker av filmanmelderne, noe som gjenspeiles i at den har oppnådd 70 % på Rotten Tomatoes.  

Den spilte inn $46 på amerikanske kinoer og $60 millioner på verdensbasis.

Filmen vant en Oscar i kategorien beste lydeffekter og ble nominert i ytterligere fem kategorier. Den ble samme år nominert til to Golden Globes og en Eddie. Den vant samme år to Golden Laurel ved Laurel Awards.

I rollene

Hovedroller 
 Spencer Tracy som kaptein C. G. Culpeper
 Edie Adams som Monica Crump, hustru av Melville Crump
 Milton Berle som J. Russell Finch 
 Sid Caesar som tannlege Melville Crump (en rolle som opprinnelig var ment for Ernie Kovacs før han døde i en bilulykke)
 Buddy Hackett som Benjy Benjamin
 Ethel Merman som fru Marcus, svigermor for J. Russell Finch
 Dorothy Provine som Emeline Marcus-Finch, hustru av J. Russell Finch
 Mickey Rooney som Dingy 'Ding' Bell
 Dick Shawn som Sylvester Marcus, sønn av fru Marcus og bror av Emeline
 Phil Silvers som arbeidsledige pianospilleren Otto Meyer
 Terry-Thomas som J. Algernon Hawthorne
 Jonathan Winters som Lennie Pike

Sekundære roller 
 Eddie «Rochester» Anderson som drosjesjåfør
 William Demarest som Santa Rositas politisjef
 Jimmy Durante som Smiler Grogan
 Peter Falk som drosjesjåfør
 Paul Ford som oberst Wilberforce

Referanser

Eksterne lenker 
 

Filmkomedier fra USA
Krimkomedier
Filmer fra 1963
Engelskspråklige filmer
Tone Vigeland

Tone Vigeland (født 6. august 1938 i Oslo) er en norsk sølvsmed og smykkekunstner med internasjonalt renommé. Hennes smykker har blitt beskrevet som «formfullendte arbeider [som] kan være utfordrende og faretruende med uttrykk som er vakre og dramatiske, kontrollerte og rå.» Hennes navn «går stadig igjen i publikasjoner og sentrale utstillinger når det beste og det mest avanserte innen smykkekunsten på verdensbasis skal vises frem og omtales».

Hun er utdannet ved Statens Håndverks- og Kunstindustriskole (1955–57), Oslo yrkesskoles smykkelinje (1957), PLUS brukskunstsenter i Fredrikstad (1959), og tok svennebrev (1961) og mesterbrev (1962) før hun startet egen virksomhet i 1961.

Hennes kunst har gjennomgått flere faser: enkel «scandinavian design» på 1960-tallet, nye materialer på 1970-tallet, «spiker-smykker» med etniske assosiasjoner på 1980-tallet, en dreining mot det skuplturale i løpet av 1980-tallet, og etter 1995 har hun arbeidet med skulpturer hvor teknikkene er de samme som i smykkene, men hvor formatene går mot romutsmykninger. For utformingen av øreringer og armbånd for bedriften Norway Designs A/S mottok hun to ganger Merket for god design i 1966.

Hun ble tidlig hedret med designprisen Jacobprisen (1965) og har etterhvert mottatt arbeidsstipend (1966), Statens garantiinntekt (1978), Oslo bys kunstnerpris (1987), den svenske Prins Eugen-medaljen (1988) og Anders Jahres kulturpris (2002). Hun ble utnevnt til kommandør av St. Olavs Orden i 1996. Hun er kjøpt inn av en rekke norske museer, i tillegg til Victoria and Albert Museum i London, Cooper-Hewitt Museum og Museum of Modern Art i New York, National Museum of Modern Design i Tokyo, Musée des Arts Décoratifs i Paris, Pinakothek der Moderne i München. Et høydepunkt i hennes karriere var en retrospektiv utstilling som ble vist i Norge, USA og Japan 1995–98.

Hun er datter av maleren Per Vigeland, og derved sønnedatter av Emanuel Vigeland og grandniese av Gustav Vigeland.

I 2014 var hun festspillutstiller i Bergen Kunsthall.

Referanser 

Litteratur
 Cecilie Malm Brundtland. Tone Vigeland, jewellery + sculpture : movements in silver. Stuttgart: Arnoldsche, 2003. 183 sider. Parallell engelsk og norsk tekst. ISBN 3-89790-185-4. Også utgave med parallell tysk og engelsk tekst.
 Jorunn Veiteberg. «Tone Vigeland : karrieren, arbeidet, smykkene, skulpturene» I: Kunsthåndverk, nr 1/2, 2001
 Jan Groth: Tegninger, Tone Vigeland: Skulpturer. Nordjyllands kunstmuseum, 2000. 93 sider. ISBN 87-88307-43-3
 Tone Vigeland : Norwegian art jewelry. Tokyo: National Museum of Modern Art, 1997. 100 sider. Japansk tekst
 The jewelry of Tone Vigeland 1958-1995. Editor: Anniken Thue. Kunstindustrimuseet i Oslo, 1995. 109 sider. ISBN 82-7177-412-3

Norske smykkedesignere
St. Olavs Orden
Personer fra Oslo
Anders Jahres Kulturpris
Østbyen skole

Østbyen skole er en barneskole i Østbyen bydel i Bodø.

Skolen, som ligger i Ole Reistads vei, har ca 300 elever fra 1. til 7. trinn, og rundt 40 ansatte.

På skolen jobber det cirka 40 ansatte, og de ansatte på skolesvømmingen tilhører Østbyen skole. Skolen ligger i østre del av Bodø sentrum med kort vei til blant annet Rensåsparken, Bodøsjøen friluftsmuseum, Galleri Bodøgaard, Flymuseet, Nordlandsbadet og Nordlandshallen.

Eksterne lenker 
Offisielt nettsted

Skoler i Bodø
Barneskoler i Nordland
Gerhard Herzberg

Gerhard Herzberg (født 25. desember 1904 i Hamburg, død 3. mars 1999 i Ottawa i Ontario) var en tysk-kanadisk kjemiker og fysiker. I 1971 mottok han Nobelprisen i kjemi.

Biografi 
 1904 Født og utdannet i Hamburg, Tyskland
 1928 Dr. Ing. graden ved Technische Universität Darmstadt under H. Rau
 1928–30 Post-doktor arbeed ved Universitetet i Göttingen og Bristol University under James Franck, Max Born, John Lennard-Jones
 1930 Darmstadt University of Technology: Privatdosent (foreleser) og seniorassistent i fysikk
 1935 Gjesteprofessor, University of Saskatchewan (Saskatoon, Canada)
 1936–45 Professor i fysikk, University of Saskatchewan
 1939 Medlem av Royal Society of Canada
 1945–8 Professor i spektroskopi, Yerkes Observatory, University of Chicago (Chicago, United States)
 1948 Direktør for Division of Pure Physics, National Research Council of Canada
 1951 Medlem av Royal Society of London
 1957–63 Viseresident for International Union of Pure and Applied Physics
 1956–7 President for Canadian Association of Physicists
 1960 gir Bakerian Lecturer av Royal Society of London
 1966–7 President for Royal Society of Canada
 1968 Medlem i Order of Canada
 1968 George Fischer Baker ekstern foreleser i kjemi ved Cornell University (Ithaca, UStA)
 1969 Willard Gibbs Award
 1969 Distinguished Research Scientist i recombined Division of Physics, ved National Research Council of Canada
 1970 Foreleser for Chemical Society of London, mottar Faraday Medaljen
 1971 Nobelprisen i kjemi "for his contributions to the knowledge of electronic structure and geometry of molecules, particularly free radicals"
 1971 Royal Medalje fra Royal Society of London
 1973-1980 Bestyrer for Carleton University (Ottawa, Canada)
 1992 Medlem av Queen's Privy Council for Canada
 1999 Døde i en alder av 94

Referanser

Eksterne lenker 

Tyske kjemikere
Canadiske kjemikere
Canadiske fysikere
Tyske fysikere
Canadiske nobelprisvinnere
Tyske nobelprisvinnere
Nobelprisvinnere (kjemi)
Order of Canada
Fødsler i 1904
Dødsfall i 1999
Personer fra Hamburg
Embla Familie og Slekt

Embla Familie og Slekt er et norsk slektsforskningsprogram for Windows utviklet av Embla Norsk Familiehistorie AS fra Hundvåg utenfor Stavanger.

Embla er et av DIS-Norges sju anbefalte programmer som sier at det ikke er problemer med import eller eksport av GEDCOM i programmet.

Det er mulig å laste ned demo av Embla fra programmets hjemmeside. Demo-programmet har begrensninger på antall personer som databasen håndterer, men kan låses opp for ubegrenset bruk etter programmet er kjøpt.

Referanser

Eksterne lenker
 Hjemmeside til Embla Familie og Slekt

Slektsforskningsprogrammer